BIBLIOCASTELO A PEDRA: 10/1/12
Nesta data de conxuros, bruxas, demos e trasnos témonos que preparar para todo o que poida suceder...
Non che gusta durmir só ou soa?
Tes medo da escuridade?
Tremes cada vez que tes un exame?
E ti a que lle tes medo? Baixo este lema comeza o Samaín no Bibliocastelo A Pedra e Papirus a nosa mascota, quere que compartas con el os teus temores máis segredos, deixándoos para sempre na CAIXA DOS PESADELOS.
Na exposición de libros que se atopa no recuncho de Papirus tendes a vosa disposición moitas lecturas terroríííficas de pantasmas, bruxas e casas encantadas. Non esquezades vir buscar o voso libro.
Publicado por Bibliocastelo A Pedra ás 16:05 Ningún comentario: Ligazóns a esta publicación
O 24 de outubro Día das Bibliotecas Escolares é unha data dobremente especial no Bibliocastelo A Pedra. E que mellor maneira de celebrala que recibindo a visita da nosa mascota O polbo Papirus. Todos e todas esperábamos con moita impaciencia a súa chegada.
Hasta houbo quen se visteu para a ocasión.
Que PAPIRUS PEQUERRECHO TAN CHULO!!!
Os primeiros en recibilo foron os máis pequeniños do cole, os rapaces e rapazas de infantil e de primeiro ciclo, que o pasaron estupendamente escoitando un dos seus contos tradicionais preferidos “ Os tres porquiños”
Os nosos maiores tampouco quixeron quedar sen diversión e acudiron sen demora á cita. Nesta ocasión Papirus escolleu para eles o conto “O xigante egoísta”
Etiquetas: Día das bibliotecas escolares, Papirus
"No antigo Exipto as bibliotecas eran coñecidas como o tesouro dos remedios da alma. Nelas curábase da ignorancia, a máis perigosa das enfermidades e a orixe de todas as demais."
Un ano máis as MOCHILAS VIAXEIRAS parten do Bibliocastelo para achegar a lectura a todas as familias do noso alumnado.
Nesta ocasión a proposta é ben sinxela, encher os diarios de contos tradicionais, pequenas historias que van pasando de xeración en xeración e que tanto gustan aos nosos nenos e nenas.
Publicado por Bibliocastelo A Pedra ás 16:56 Ningún comentario: Ligazóns a esta publicación